Шабла (община)

Община Шабла се намира в Североизточна България и е една от съставните общини на област Добрич. Административен център е град Шабла.

География

Географско положение, граници, големина 
Общината е разположена в североизточната част на област Добрич. С площта си от 329,639 km2 заема 7-о място сред 8-те общините на областта, което съставлява 6,98% от територията на областта. Община Шабла е най-източната община на България – нос Шабла (най-източната точка на България). Границите ѝ са следните:
 на юг и запад – община Каварна;
 на северозапад – община Генерал Тошево;
 на север – Румъния;
 на изток – Черно море.

Релеф, води 
Релефът на общината е равнинен. Цялата ѝ територията попада в най-източните предели на Добруджанското плато. То е слабо наклонено на изток и североизток и височината му в границите на общината варира от 0 и 100 m. На изток завършва със стръмни, на места отвесни склонове към брега на Черно море. Максималната височина на община Шабла е 102 m, разположена западно от село Горичане. Дължината на морския бряг е около 40 km, а акумулативните брегове са с обща дължина 13,4 km. Морските плажове обхващат 22% от всички плажове по Българското Черноморско крайбрежие. От север на юг се редуват обширни плажови ивици: Дуранкулашки (65 дка); Крапецки – север (91 дка); Крапецки – юг (Езерецки) (50 дка); Шабленски (112 дка). Плажовете са от ситен, зърнест пясък и натрошени мидени черупки образуващи на много места  пясъчни дюни.

В община Шабла няма повърхностно течащи води. Има едно голямо суходолие (Шабленска река), в което епизодично (основно през пролетта и при поройни дъждове) протичат водни количества. То започва западно от село Твърдица, насочва се на изток и североизток, минава през селата Божаново и Ваклино и се „влива“ в Дуранкулашкото езеро. На фона на изключително равния релеф суходолието е значително под нивото на терена, като бреговете му са стръмни.

На територията на община Шабла са разположени три сладководни езера: Шабленското, Езерецкото и най-голямото Дуранкулашкото, които са с голямо разнообразие от рядко срещащи се видове флора и фауна. Има още две солени езера-лагуни – Балтата и Шабленска тузла със запаси на лечебна кал (около 230 000 тона).

Населени места 

Общината се състои от 16 населени места. Списък на населените места, подредени по азбучен ред, население и площ на землищата им:

Административно-териториални промени 
 периода 1913 – 1940 г. – с. Яалъ юч орман е преименувана на с. Падурени под румънска власт.
 МЗ № 2191/обн. 27.06.1942 г. – преименува с. Дуранкулак на с. Блатница;
 – преименува с. Карамет (Керамет) на с. Божаново;
 – преименува с. Караманлии на с. Ваклино;
 – преименува с. Падурени на с. Горичане;
 – преименува с. Саръ меше на с. Горун;
 – преименува с. Аканджи (Акънджии) на с. Граничар;
 – преименува с. Сатълмъш на с. Езерец;
 – преименува с. Джафер факъ на с. Захари Стояново;
 – преименува с. Гарибча (Карапча) на с. Крапец;
 – преименува с. Гий орман на с. Пролез;
 – преименува с. Саръ Муса на с. Смин;
 – преименува с. Калъчлии на с. Стаевци;
 – преименува с. Калайджи дере на с. Твърдица;
 – преименува с. Калъч кьой (Кълъч кьой) на с. Тюленово;
 – преименува с. Исмаилч кьой на с. Черноморци;
 МЗ № 5530/обн. 17.09.1943 г. – възстановява старото име на с. Блатница на с. Дуранкулак;
 Указ № 704/обн. 01.11.1963 г. – потвърдено е възстановеното през 1943 г. старо име на с. Блатница на с. Дуранкулак;
 Указ № 546/обн. 15.09.1964 г. – признава с. Шабла за с.гр.т. Шабла;
 Указ № 829/обн. 29.08.1969 г. – признава с.гр.т. Шабла за гр. Шабла.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г., по населени места (подредени по численост на населението):

Политика

Общински съвет 
Състав на общинския съвет, избиран на местните избори през годините:

Туризъм 
Към декември 2010 година община Шабла разполага с 1265 легла, намиращи се в 79 броя категоризирани средства за подслон и места за настаняване, в други 3 категоризирани почивни бази, собственост на държавни учреждения и търговски дружества имат още 102 легла. Разпределението на средствата за подслон и местата за настаняване е следното:
 Шабла – 188 легла в хотел в центъра на града, работещ целогодишно и няколко къщи, сезонно се предлагат и квартири;
 къмпинг „Добруджа“ край Шабла – 318 легла в 10 обекта, от които 2 целогодишно;
 селищно образувание Кария, нос Шабла – 9 легла в квартири;
 с. Горун – 6 легла;
 с. Тюленово – 72 легла в семеен хотел, къщи и квартири;
 с. Езерец – 93 легла в 4 къщи;
 с. Крапец – 337 легла, морски хотел 200 легла, семейни къщи-хотели, квартири;
 с. Дуранкулак – 15 легла в 2 къщи;
 къмпинг „Космос“ край с. Дуранкулак – 215 легла, почивна станция целогодишно и 182 в бунгала сезонно;
 край Дуранкулашкото езеро – 44 легла в 4 обекта за настаняване (къщи и квартири).

Уникалните скални образувания по брега на с. Тюленово са изключително удобни за съчетаване на традиционния морски ваканционен туризъм със специфични му форми – подводен, яхтен и скален туризъм. Разнообразието на флората и фауната в защитените местности на Шабленското и Дуранкулашкото езера благоприятстват развитието на екологичния туризъм.

В общината са открити множество археологически паметници, включително най-старата каменна архитектура в континентална Европа „Големия остров“ в Дуранкулашкото езеро.

Транспорт 
През общината преминават частично 4 пътя от Републиканската пътна мрежа на България с обща дължина 59,5 km:
 началният участък от 30,7 km от Републикански път I-9 (от km 0 до km 30,7);
 началният участък от 13,6 km от Републикански път III-901 (от km 0 до km 13,6);
 последният участък от 9,1 km от Републикански път III-2904 (от km 28,9 до km 38,0);
 последният участък от 6,1 km от Републикански път III-2961 (от km 18,1 до km 24,2).

Топографски карти

Източници

Външни препратки 

  
  Туристически сайт за Шабла и региона
 

Шабла